
OSNUTEK
ZAPISNIK

3. redne seje Občinskega sveta, ki je bila dne 23. 3. 2023 ob 16. uri
v sejni dvorani Občinskega sveta na Kristanovem trgu 1. 
Sejo je vodil župan Milan Bogatič.

Župan je ugotovil, da je na podlagi 3. odstavka 30. člena Poslovnika Občinski svet sklepčen. 

Pri ugotavljanju sklepčnosti je bilo prisotnih 20 članov Občinskega sveta (OS9-3R-1).
PRISOTNI SVETNIKI: Giuliano Ritoša, Nataša Čerin, Marko Treskavica, Elma Sinanbegović, Luka Škrbina, Diana Peloza, Matjaž Musa, Ksenija Cergol, Dušan Ambrož, Mirjana Klodič, Robert Turk, Danilo Markočič, Martina Soban, Anton Baloh, Hazbi Ređepi, Romina Kralj, Leonid Danilović, Maks Filipičič, Mojca Mahajnc, Agnese Babič, Marko Gregorič. 
ODSOTNA SVETNIKA:  Vasilij Žbogar in Vida Orbanič.
Seznam prisotnih je v mapi gradiva 3. redne seje Občinskega sveta.

Na seji so bili prisotni še:
· Vesna Rebec, direktor OU;
· Eva Krajnc, vodja kabineta župana;
· Martina Miklavčič Šamanski, podsekretar za področje kadrov in komuniciranje;
· Peter Zovko, vodja Službe za računovodstvo in finance;
· Matevž Radin, strokovni sodelavec za šport JZ CKŠP Izola;

· Tamara Grbavac, pooblaščena za vodenje Urada za komunalne dejavnosti in razvoj;

· Igor Skok, vodja Urada za gospodarske dejavnosti;

· Patricija Fabjančič Močibob, višja svetovalka za premoženjsko pravne zadeve v Uradu za prostor in nepremičnine; 
· Marko Erzetič, programer aplikacij;

· Alen Grbec, vodja USZ;
· Nataša Killough, zapisničarka.
Pred začetkom seje je župan pozval svetnice in svetnike OS za minuto molka za pokojnega bivšega svetnika Bogdana Gerka.

Župan je na podlagi 5. odstavka 30. člena Poslovnika pozval svetnice in svetnike, da oddajo pisne uravnovešene amandmaje oz. pisno gradivo za obravnavo in sprejem Občinskemu svetu. 
S strani kluba svetnikov Socialni demokrati je prispel pisni amandma o predlogu proračuna za leto 2023. 

Na podlagi 31. člena Poslovnika Občine Izola je župan odprl razpravo o dnevnem redu. Predlogov za razširitev ali umik točk ni bilo, zato je župan dal na glasovanje naslednji predlog
dnevnega reda:
1. Potrditev zapisnikov: 

a)  1. izredne seje Občinskega sveta z dne 6. 1. 2023,

b)  2. redne seje Občinskega sveta z dne 26. 1. 2023;

2. Zaključni račun Proračuna Občine Izola za leto 2022;

3. Predlog proračuna Občine Izola za leto 2023;

4. Predlog letnega programa športa za leto 2023;

5. Predlog Sklepa o določitvi vrednosti zemljišč v občini Izola za potrebe Občine Izola;

6. Predlog Odloka o porabi koncesijske dajatve za trajnostno gospodarjenje z divjadjo v občini Izola, prva obravnava s predlogom za skrajšani postopek;

7. Predlog Odloka o spremembah in dopolnitvah Odloka o turistični taksi v občini Izola, prva obravnava s predlogom za skrajšani postopek;

8. Predlog Odloka o spremembah in dopolnitvah odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost, prva obravnava s predlogom za skrajšani postopek;

9. Predlog Odloka o razveljavitvi Odloka o ustanovitvi stanovanjskega sklada Občine Izola, prva obravnava s predlogom za skrajšani postopek;

10. Predlogi Komisije za mandatna vprašanja, volitve in imenovanja;

a) predlog sklepa o imenovanju v. d. direktorja Centra za kulturo, šport in prireditve Izola;

b) predlog sklepa o razrešitvi in imenovanju nadomestnega člana kot predstavnika ustanovitelja v svet javnega zavoda Center za kulturo, šport in prireditve Izola,

c) predlog sklepa o imenovanju dodatnega člana Nadzornega odbora občine Izola;

11. Vprašanja, pobude in odgovori članom Občinskega sveta. 

Predlagani dnevni red bil sprejet. Od 20 prisotnih članov Občinskega sveta se jih je 17 opredelilo, 17  jih je glasovalo za, nihče proti (OS9-23-2).
Ad 1
a)  1. izredne seje Občinskega sveta z dne 6. 1. 2023
Župan je odprl razpravo o zapisniku. Glede na to, da ni bilo prijavljenih razpravljavcev, je župan zaključil razpravo in dal na glasovanje:
Zapisnik 1. izredne seje Občinskega sveta z dne 6. 1. 2023 je bil potrjen. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS9-3R-3).  

Ad 1
b)  2. redne seje Občinskega sveta z dne 26. 1. 2023
Župan je odprl razpravo o zapisniku. Glede na to, da ni bilo prijavljenih razpravljavcev, je župan zaključil razpravo in dal na glasovanje:
Zapisnik 2. redne seje Občinskega sveta z dne 26. 1. 2023 je bil potrjen. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti (OS9-3R-4).  
Ad 2
Zaključni račun Proračuna Občine Izola za leto 2022
Obrazložitev je podal g.  Peter Zovko, Vodja službe za računovodstvo in  finance.

Točko je obravnaval Odbor za gospodarstvo in finance. Marko Treskavica, predsednik odbora je podal poročilo. 

Župan je odprl razpravo.
Glede na to, da ni bilo prijavljenih razpravljavcev je župan zaključil razpravo in dal na glasovanje sledeči Zaključni račun proračuna Občine Izola za leto 2022.
Zaključni račun proračuna za leto 2022 je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-5).
Ad 3
Predlog proračuna Občine Izola za leto 2023

Župan je razložil način sprejemanja proračuna. Povedal je, da je dne 23. 2. 2023 poslal predlog Proračuna občinskim svetnikom ter da je proračun bil objavljen na spletni strani. Prav tako je bil v skladu s 121. členom Poslovnika Občinskega sveta Občine Izola, istega dne 23. 2. 2023, v Uradnih objavah Občine Izola objavljen razglas o začetku splošne razprave o proračunu Občine Izola za leto 2023. Splošna razprava o proračunu se je zaključila na dan seje Občinskega sveta, v četrtek 23. 3. 2023. 
Na podlagi 121. in 123. člena Poslovnika v času splošne razprave so lahko s svojimi predlogi sodelovali: župan, svetniški klubi, delovna telesa občinskega sveta, Italijanska samoupravna narodna skupnost in krajevne skupnosti na območju občine Izola. Vsak izmed teh predlagateljev  pa je lahko najkasneje v 7 (sedmih) dneh pred zaključkom splošne razprave, predložili pisne pripombe in predloge. Vsa delovna telesa so sodelovala pri sestavi Proračuna na podlagi katerega, so bile upoštevane spremembe in nato se je izdelal proračun. 
Župan je še obrazložil kako se je proračun planiral. Peter Zovko, Vodja službe za računovodstvo in  finance je obrazložil proračun.
Proračun 2023 so obravnavala tudi delovna telesa:

Poročilo Komisije za vprašanja italijanske narodnosti je podal Marko Gregorič, predsednik komisije. 

Poročilo Komisije za mednarodno in regionalno sodelovanje je podal Hazbi Ređepi, predsednik komisije.

Poročilo Komisije za kmetijstvo in ribištvo je podala Mirjana Klodič, predsednica komisije.
Poročilo Komisije za razvoj podeželja je podal njen predsednik Matjaž Musa.

Poročilo Odbora za družbene dejavnosti je podala predsednica Mojca Mahajnc.
Poročilo Odbora za gospodarske javne službe in promet je podal Giuliano Ritoša, predsednik odbora.

Poročilo Odbora za okolje in prostor je podal njen predsednik Robert Turk.

Poročilo Pododbora za krajevno samoupravo in toponomastiko je podala Diana Peloza, namestnica predsednika. 
Poročilo Odbora za gospodarstvo in finance je podal Marko Treskavica, predsednik odbora. 
Župan je svetnike in svetnice nato opozoril, da sem mora občinski svet v skladu 124. členom Poslovnika glede obravnave proračuna po končani splošni razpravi odločiti glede nadaljevanja postopka.

Župan je odprl razpravo Proračuna za leto 2023 v prvi obravnavi. V razpravi so sodelovali Romina Kralj, župan, Peter Zovko, Maja Marinšek, Danilo Markočič, Leonid Danilović, Nataša Čerin, Marko Treskavica, Marko Gregorič, Agnese Babič, Mojca Mahajnc, Maks Filipčič, Diana Peloza.
Po zaključeni razpravi Proračuna za leto 2023 v prvi obravnavi, je župan dal na glasovanje naslednji:

1. SKLEP
1.

Občinski svet Občine Izola ugotavlja, da je zaključena splošna razprava o predlogu Proračuna občine Izola za leto 2023, ker da ni bilo bistvenih pripomb in predlogov v splošni razpravi, Občinski svet nadaljuje z razpravo in odločanju o sprejemu predloga Proračuna Občine Izola za leto 2023 na današnji seji, in sicer tako, da se smiselno uporabi določila Poslovnika o skrajšanem postopku.

2.

Ta sklep velja takoj.
Sklep je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-6).
Župan je nadaljeval razpravo o proračunu v drugi obravnavi.

Poročilo Odbora za gospodarstvo in finance je podal Marko Treskavica, predsednik odbora. 

Poročilo Statutarno-pravne komisije je podal predsednik, Dušan Ambrož.
Župan je odprl razpravo o dopolnjenem predlogu proračuna za leto 2023 v drugi obravnavi. Glede na to, da je v skladu 117. člena Poslovnika možno vložiti obrazložene amandmaje, je župan odprl razpravo. V razpravi je Romina Kralj, v imenu kluba Socialnih demokratov predlagala dva amandmaja in podala obrazložitve. Nato je sledil 15 minutni odmor.
Po odmoru je župan preveril prisotnost. Prisotnih je bilo 16 članov, kar pomeni, da je bil občinski svet sklepčen (OS9-3R-7).
Župan je naznanil nadaljevanje razprave o Proračunu v drugi obravnavi. Na vložene amandmaje občinske svetnice Romine Kralj je povedal, da sta amandmaja bila pravočasno vložena v drugi razpravi, vendar glede na drugi odstavek 123. člen Poslovnika nista bila uravnotežena, zato amandmaja nista bila dana na glasovanje. Župan je predlagal dopolnitve in vložil svoja dva amandmaja za enake zneske, kot so bili predlagani s strani kluba SD in sicer tako, da je bil znižan znesek na posebnih kontih materiala in storitev pri postavki PP 3102 in s tem se je povišalo sredstva za predlagana društva in organizacije. Na ta način je bil Proračun uravnotežen. Župan je predlagal razpravo in na glasovanje za vložena amandmaja vsakega posebej.
Župan je odprl razpravo za Amandma št.1. V razpravi je sodelovala Romina Kralj, ki se je zahvalila za konstruktivno sodelovanje. 

Župan je zaključil razpravo na prvi Amandma in ga dal na glasovanje:
Amandma št. 1

Na raven leta 2022 se povišajo sredstva za sledeča društva in organizacije, in sicer tako, da se na PP: 

5615 Društvo invalidov Izola – znesek poviša za 750 EUR 

5616 Društvo prijateljev mladine Izola – znesek poviša za 5.500 EUR
5619 Društvo upokojencev Jagodje-Dobrava – znesek poviša za 1.000 EUR
5638 Sofinanciranje društev upokojencev – znesek poviša za 2.400 EUR
5639 Združenje borcev za vrednote NOB Izola – znesek poviša za 1.300 EUR
5647 Andragoško društvo Morje – znesek poviša za 700 EUR
5648 Druge humanitarne organizacije – znesek poviša za 1.000 EUR
Za znesek 12.650 EUR se zniža PP 3102 Strokovne podlage in prostorski akti, konto 4021 Posebni material in storitve. 

Obrazložitev: 

Predlagamo, da se sredstva za izolska kulturna, športna, upokojenska in druga društva vrnejo na raven lanskega leta. Z dopolnitvijo župana se na raven lanskega leta dvigajo sredstva za kulturna in športna društva ter za zvezo veteranov. Prav je, da na raven lanskega leta vrnemo tudi preostala društva (kot so Društvo invalidov Izola, Društvo prijateljev mladine Izola, idr.). 
Amandma št. 1 je bil sprejet. Od 19 prisotnih članov Občinskega sveta se jih je 18 opredelilo, 18 jih je glasovalo za, nihče proti (OS9-3R-8).
Župan je dal na glasovanje še: 
Amandma št. 2

Na raven leta 2022 se povišajo sredstva za sofinanciranje programa Galerije Insula, in sicer tako, da se na PP: 

5434 Javni poziv za kulturne programe – znesek poviša za 4.842 EUR.  

Za znesek 4.842 EUR se zniža PP 3102 Strokovne podlage in prostorski akti, konto 4021 Posebni material in storitve.

Obrazložitev: 

Z dopolnitvijo župana se na raven lanskega leta že dvigajo sredstva za tri organizacije sofinancirane na podlagi poziva za kulturne programe (JSKD, Kino Otok in potujoča knjižnica) ne pa tudi za četrto organizacijo, ki se sofinancira na podlagi poziva, in sicer je to Galerija Insula. Če na raven financiranja lanskega leta vrnemo tri organizacije, je prav, da vrnemo tudi četrto. 
Amandma št. 2 je bil sprejet. Od 20 prisotnih članov Občinskega sveta se jih je 18 opredelilo, 18 jih je glasovalo za, nihče proti (OS9-3R-9).
Župan je zaključil razpravo o proračunu v drugi obravnavi in ugotovil, da je v skladu s 1. odstavkom 127. člena Poslovnika Proračun notranje usklajen. 

Glede na to, da v tem delu bilo možno več razpravljati o celotnem Proračunu za leto 2023, je župan povabil svetnice in svetnike, da podajo obrazložitev glasu. 

Ker ni bilo zahteve za obrazložitev glasu, je župan dal na glasovanje: 
2. SKLEP
1.

Občinski svet Občine Izola sprejme Proračun Občine Izola za leto 2023 v celoti s sprejetima amandmajema. 

2.

Občinski svet Občine Izola se je seznanil s predlogom kadrovskega načrta za leto 2023 ter nalaga županu, da ga uskladi s sprejetim proračunom za leto 2023 ter ga sprejme v predpisanem zakonskem roku.

3.

Ta sklep velja takoj.

Sklep je bil sprejet. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti (OS9-3R-10).
Nato je župan dal na glasovanje še dva sklepa, ki sta sestavni del Proračuna:
3. SKLEP

1.

Občinski svet Občine Izola sprejme Letni načrt razpolaganja z nepremičnim premoženjem občine Izola za leto 2023 v predlagani obliki, kot je razvidno iz Priloge 1, ki je sestavni del tega sklepa. 

2.

V primeru spremenjenih prostorskih potreb, ki jih ni bilo mogoče določiti ob pripravi načrta ravnanja s stvarnim premoženjem za leto 2023 ali ob nepredvidljivih okoliščinah na trgu, ki narekujejo hiter odziv, lahko Občina Izola sklepa pravne posle, ki niso predvideni v veljavnih načrtih ravnanja. Vrednost teh pravnih poslov ne sme preseči 20% skupne vrednosti načrtov ravnanja s stvarnim premoženjem za leto 2023 in znaša 919.403,40 EUR. 

3.

Ta sklep velja takoj.

Sklep je bil sprejet. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti (OS9-3R-11).
Nato je župan dal na glasovanje še:

4. SKLEP
1.

Letni načrt pridobivanja nepremičnega premoženja občine Izola za leto 2023, se sprejme v predlagani obliki, kot je razvidno iz Priloge 1, ki je sestavni del tega sklepa. 

2.

V primeru spremenjenih prostorskih potreb, ki jih ni bilo mogoče določiti ob pripravi načrta ravnanja s stvarnim premoženjem za leto 2023 ali ob nepredvidljivih okoliščinah na trgu, ki narekujejo hiter odziv, lahko Občina Izola sklepa pravne posle, ki niso predvideni v veljavnih načrtih ravnanja. Vrednost teh pravnih poslov ne sme preseči 20% skupne vrednosti načrtov ravnanja s stvarnim premoženjem za leto 2023 in znaša 919.403,40 EUR. 

3.

Ta sklep velja takoj.

Sklep je bil sprejet. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti (OS9-3R-12).
Župan je nato v skladu s 130. členom Poslovnika občinskega sveta Občine Izola in 29. členom Zakona o javnih financah dal na glasovane še:
Odlok proračuna Občine Izola za leto 2023

Odlok je bil sprejet. Od 21 prisotnih članov Občinskega sveta se jih je 21 opredelilo, 21 jih je glasovalo za, nihče proti (OS9-3R-13).
Župan se je Občinskemu svetu zahvalil za potrditev Proračuna za leto 2023 ter nadaljeval z 4. točko dnevnega reda:
Ad 4
Dopolnjen predlog letnega programa športa za leto 2023

Obrazložitev je podal Matevž Radin, strokovni sodelavec za šport iz javnega zavoda Center za kulturo, šport in prireditve Izola. 

Točko je obravnaval Odbor za družbene dejavnosti, predsednica Mojca Mahajnc je podala poročilo.

Župan je odprl razpravo. V razpravi so sodelovali: Dušan Ambrož, Anton Baloh, Matevž Radin, župan, Maks Filipčič, Danilo Markočič. 
Glede na to, da ni bilo več razpravljavcev je župan zaključil razpravo in dal na glasovanje sledeči:
5. SKLEP

1.

Občinski svet Občine Izola je obravnaval in sprejel Letni program športa v občini Izola za leto 2023.

2.

Letni program športa iz 1. točke sklepa je sestavni del tega sklepa.

3.

Ta sklep velja takoj.

Sklep je bil sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS9-3R-14).
Ad 5 
Predlog Sklepa o določitvi vrednosti zemljišč v občini Izola za potrebe Občine Izola
Obrazložitev je podala Tamara Grbavac, pooblaščena za vodenje Urada za komunalne dejavnosti in razvoj.

Marko Treskavica, predsednik Odbor za gospodarstvo in finance, je podal poročilo. 
Župan je odprl razpravo.  Glede na to, da ni bilo prijavljenih razpravljavcev je župan zaključil razpravo in dal na glasovanje sledeči

6. SKLEP
o določitvi vrednosti zemljišč v občini Izola za potrebe Občine Izola 

Občinski svet Občine Izola sprejme Sklep o določitvi vrednosti zemljišč v občini Izola za potrebe Občine Izola.

S tem sklepom se določijo vrednosti zemljišč za namen prodaje, odkupa in menjave zemljišč ter za postopke ustanovitve služnostne pravice na nepremičninah v lasti Občine Izola in na zasebnih nepremičninah za potrebe Občine Izola.

Vrednost zemljišč iz tega sklepa se uporablja kot podlaga za izkustveno določitev vrednosti zemljišč in kot dogovorjena vrednost pri menjavah zemljišč za sklenitev pravnih poslov za dosego javne koristi.

Pri izvajanju tega sklepa je potrebno upoštevati določila predpisov, ki urejajo ravnanje s stvarnim premoženjem samoupravnih lokalnih skupnosti.

Vrednost zemljišč je določena ob upoštevanju lege zemljišča. Območja mesta so prikazana v grafični prilogi; območja na podeželju sovpadajo z območji stavbnih, kmetijskih in gozdnih zemljišč, določenih s planskimi akti občine. 

Tabela 1:  Vrednost zemljišča

	Območje
	opis območja
	vrednost €/m2

	Cona I.
	Staro mestno jedro 
	158,00

	Cona II.
	Območje med Cankarjevim drevoredom in Prešernovo cesto, turistični kompleks Belvedere, površine Morer
	158,00

	Cona III.
	Jagodje - Livade – Obrtno stanovanjska cona, stanovanjsko območje do Industrijske cone
	176,00

	Cona IV.
	Industrijska cona, Ruda
	184,00

	Cona V.
	Območja stavbnih zemljišč na podeželju:  Malija – Korte – Cetore – Šared - Baredi  - Medoši – območje bolnišnice 
	118,00


Ustanovitev služnostne pravice

Pri ustanavljanju služnostnih pravic na nepremičnem premoženju v lasti Občine Izola  je potrebno vsako služnostno pravico natančno določiti, v čim manjšem obsegu, racionalno in gospodarno tako, da je nepremičnina čim manj obremenjena. Služnostna pravica na nepremičnem premoženju je odplačna, razen če zakon določa drugače.

Izračun nadomestila za ustanovitev služnosti 

Višina nadomestila za ustanovitev posamezne služnostne pravice se določi tako, da se: 

vrednost zemljišča (Tabela 1)  pomnoži s  površino nepremičnine, ki je s služnostno pravico obremenjena (zmnožek dolžine voda in širine koridorja iz Tabele 2) in s faktorjem obremenitve (Tabela 3).  

Tabela 2: Širine koridorjev posameznih komunalnih omrežij 

	Komunalno omrežje/ GJI
	širina koridorja v m (min)

	vodovodno in plinsko omrežje 
	š= 1,00  do (300 mm

š= 2,00  nad (300 mm

	kanalizacijsko omrežje (meteorna in fekalna kanalizacija) 
	š= 2,00  do (300 mm

š= 4,00  nad (300 mm 

	električno omrežje
	podzemni NN vodi -  š= 1,00

podzemni VN vodi -  š= 2,00

nadzemni NN vodi -  š= 3,00

nadzemni VN vodi -  š= 4,00

	telekomunikacijsko omrežje
	podzemni vod - š= 0,30

nadzemni vod - š=2,00

	dostop/ dovoz do parcele
	š= 3,00

	peš dostop
	š= 1,00


Tabela 3: Faktor obremenitve

	Komunalno omrežje/ GJI
	Faktor obremenitve

	vodovodno in plinsko omrežje 
	0,15

	kanalizacijsko omrežje (meteorna in fekalna kanalizacija) 
	0,25

	električno in telekomunikacijsko omrežje
	0,10

	dostop, dovoz, parkiranje
	0,50


Višina nadomestila zaradi ustanovitve posamezne služnostne pravice ne more biti nižja kot 100 €. 

V primeru, da predlagana širina koridorja posameznega komunalnega omrežja, ne ustreza širini koridorja iz Tabele 2, se ob predhodni utemeljitvi služnostnega upravičenca, nadomestilo za služnost določi na podlagi uradne cenitve sodnega cenilca. Stroške cenitve nosi služnostni upravičenec. 
Določbe tega sklepa se smiselno uporabljajo tudi za ustanovitev služnostne pravice na nepremičninah z zaznambo ali statusom javnega dobra.

S sprejemom tega Sklepa v celoti preneha veljati Sklep o določitvi vrednosti zemljišč v občini Izola za potrebe Občine Izola št. 478-50/2022  (Uradne objave Občine Izola št. 11/2022) ter deloma Sklep o dopolnitvi Sklepa o določitvi vrednosti zemljišč v občini Izola za potrebe Občine Izola št. 478-50/2022-11 (Uradne objave Občine Izola št. 13/2022), v delu, ki se nanaša na Cono IV., vrednost zemljišča za Industrijsko cono, Rudo. 

Del Sklepa o dopolnitvi Sklepa o določitvi vrednosti zemljišč v občini Izola za potrebe Občine Izola št. 478-50/2022-11 (Uradne objave Občine Izola št. 13/2022) v delu, ki se nanaša na Cono VI., vrednost za kmetijska in gozdna zemljišča, velja do preklica. 

Vrednosti zemljišč v občini Izola, določene v 2. točki tega Sklepa veljajo do 30.6.2024.    
Ta sklep se objavi v Uradnih objavah Občine Izola in prične veljati naslednji dan po objavi.
Sklep je bil sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS9-3R-15).
Ad 6 
Predlog Odloka o porabi koncesijske dajatve za trajnostno gospodarjenje z divjadjo v občini Izola, prva obravnava s predlogom za skrajšani postopek

Obrazložitev je podal Igor Skok, vodja Urada za gospodarske dejavnosti.

Točko je obravnavala Komisija za kmetijstvo in ribištvo. Mirjana Klodič, predsednica komisije, je podala poročilo.

Točko je obravnaval tudi Odbor za gospodarstvo in finance. Marko Treskavica, predsednik odbora, je podal poročilo. 

Predsednik Statutarno – pravna komisije, Dušan AMBROŽ je tudi podal poročilo.

Župan je nato odprl razpravo o odloku v 1. obravnavi. Ker ni bilo pripomb, je župan predlagal glasovanje o sprejemu odloka v 1. obravnavi in dal na glasovanje sledeči:
7.  S K L E P

Občinski svet sprejeme Odlok o porabi koncesijske dajatve za trajnostno gospodarjenje z divjadjo v občini Izola, v prvi obravnavi. 
Sklep je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-16).
Obravnava odloka v prvi obravnavi je bila sprejeta. Nato je župan odprl razpravo istega odloka po skrajšanem postopku. Ker ni bilo podanega nobenega amandmaja, je župan dal na glasovanje sledeči:  
7a. SKLEP

Občinski svet nadaljuje z drugo obravnavo Odloka o porabi koncesijske dajatve za trajnostno gospodarjenje z divjadjo v občini Izola na isti seji po skrajšanem postopku.
Sklep je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-17).
Nato je župan dal na obravnavo isti odlok v drugi obravnavi. Amandmajev ni bilo. Zato je župan dal na glasovanje: 
Odlok o porabi koncesijske dajatve za trajnostno gospodarjenje z divjadjo v občini Izola
Odlok je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-19).
Ad 7
Predlog Odloka o spremembah in dopolnitvah Odloka o turistični taksi v občini Izola, prva obravnava s predlogom za skrajšani postopek

Obrazložitev je podal Igor Skok, vodja Urada za gospodarske dejavnosti.

Točko je obravnaval Odbor za gospodarstvo in finance. Marko Treskavica, predsednik odbora je podal poročilo. 

Predsednik Statutarno – pravna komisije, Dušan AMBROŽ je tudi podal poročilo.

Župan je nato odprl razpravo o odloku v 1. obravnavi. V razpravi je sodeloval Dušan Ambrož vezano na datum veljave odloka, Danilo Markočič in župan. Ker ni bilo več razpravljavcev, je župan zaključil razpravo in predlagal glasovanje o sprejemu odloka v 1. obravnavi in dal na glasovanje sledeči:
8. SKLEP
Občinski svet sprejeme Odlok o spremembah in dopolnitvah Odloka o turistični taksah v Občini Izola, v prvi obravnavi. 
Sklep je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-20).
Obravnava odloka v prvi obravnavi je bila sprejeta. Nato je župan odprl razpravo istega odloka po skrajšanem postopku. Ker ni bilo podanega nobenega amandmaja, je župan dal na glasovanje sledeči:  
9. SKLEP
Občinski svet nadaljuje z drugo obravnavo Odlok o spremembah in dopolnitvah Odloka o turističnih taksah v Občini Izola na isti seji po skrajšanem postopku.
Sklep je bil sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS9-3R-21).
Nato je župan dal na obravnavo isti odlok v drugi obravnavi. Amandmajev ni bilo. Zato je župan dal na glasovanje: 
Odlok o spremembah in dopolnitvah Odloka o turistični taksi v občini Izola v drugi obravnavi.

Odlok je bil sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS9-3R-23).
Ad 8
Predlog Odloka o spremembah in dopolnitvah odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost, prva obravnava s predlogom za skrajšani postopek;

Obrazložitev je podal Igor Skok, vodja Urada za gospodarske dejavnosti.

Točko je obravnaval Odbor za gospodarstvo in finance. Marko Treskavica, predsednik odbora je podal poročilo. 

Predsednik Statutarno – pravna komisije, Dušan AMBROŽ je tudi podal poročilo.

Župan je nato odprl razpravo o odloku v 1. obravnavi. V razpravi so sodelovali Maks Filipčič, Anton Baloh, Romina Kralj, Igor Skok, župan in Danilo Markočič.
Ker ni bilo več razpravljavcev v 1. obravnavi, je župan zaključil razpravo in dal na glasovanje: 

10. SKLEP

Občinski svet sprejeme Odlok o spremembah in dopolnitvah odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost, v prvi obravnavi. 
Sklep je bil sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS9-3R-24).
Odlok v prvi obravnavi je bil sprejet. Nato je župan dal na glasovanje še sledeči:  

11. SKLEP
Občinski svet sprejeme Odlok o spremembah in dopolnitvah odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost, po skrajšanem postopku. 
Sklep je bil sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS9-3R-25).
Nato je župan dal na obravnavo isti odlok v drugi obravnavi. Amandmajev ni bilo. Zato je župan dal na glasovanje: 
12. SKLEP
Odlok o spremembah in dopolnitvah odloka o merilih za določitev podaljšanega obratovalnega časa gostinskih obratov in kmetij, na katerih se opravlja gostinska dejavnost, v drugi obravnavi.
Odlok je bil sprejet. Od 19 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-27).
Ad 9
Predlog Odloka o razveljavitvi Odloka o ustanovitvi stanovanjskega sklada Občine Izola, prva obravnava s predlogom za skrajšani postopek;

Obrazložitev je podala Patricija Fabijančič Močibob, višja svetovalka za premoženjsko pravne zadeve v Uradu za prostor in nepremičnine.

Točko je obravnaval Odbor za gospodarstvo in finance. Marko Treskavica, predsednik odbora je podal poročilo.
Točko je obravnavala Statutarno – pravna komisija. Dušan AMBROŽ, predsednik komisije, je podal poročilo.

Župan je odprl razpravo o odloku v 1. obravnavi. Ker ni bilo bistvenih pripomb, je župan dal na glasovanje: 
13. SKLEP

Občinski svet sprejeme Odlok o razveljavitvi Odloka o ustanovitvi stanovanjskega sklada Občine Izola, v prvi obravnavi.

Sklep je bil sprejet. Od 18 prisotnih članov Občinskega sveta se jih je 18 opredelilo, 18 jih je glasovalo za, nihče proti (OS9-3R-28).
Sklep je bil sprejet. Od 20 prisotnih članov Občinskega sveta se jih je 20 opredelilo, 20 jih je glasovalo za, nihče proti (OS9-3R-24).
Odlok v prvi obravnavi je bil sprejet. Nato je župan dal na glasovanje še sledeči:  

14. SKLEP
Občinski svet sprejeme Odlok o razveljavitvi Odloka o ustanovitvi stanovanjskega sklada Občine Izola, po skrajšanem postopku. 
Sklep je bil sprejet. Od 18 prisotnih članov Občinskega sveta se jih je 18 opredelilo, 18 jih je glasovalo za, nihče proti (OS9-3R-29).
Nato je župan dal na obravnavo isti odlok v drugi obravnavi. Amandmajev ni bilo. Zato je župan dal na glasovanje: 

15. SKLEP
Odlok o razveljavitvi odloka o ustanovitvi odloka o ustanovitvi stanovanjskega sklada Občine Izola 
Odlok je bil  razveljavljen. Od 17 prisotnih članov Občinskega sveta se jih je 17 opredelilo, 17 jih je glasovalo za, nihče proti (OS9-3R-31).
Ad 10

a) Predlog sklepa o imenovanju v. d. direktorja Centra za kulturo, šport in prireditve Izola
Točko je obravnavala Komisije za mandatna vprašanja, volitve in imenovanja. Nataša Čerin, predsednica komisije je podala poročilo. 

Župan je odprl razpravo. Ker ni bilo razpravljavcev, je župan dal na glasovanje sledeči:
16. SKLEP
o imenovanju vršilke dolžnosti poslovno-programskega direktorja 

Javnega zavoda Center za kulturo, šport in prireditve Izola

1.

Občinski svet Občine Izola za vršilko dolžnosti poslovno-programskega direktorja Javnega zavoda Center za kulturo, šport in prireditve Izola imenuje Branislavo Lipar, s stalnim prebivališčem na naslovu Lepa cesta 30, Portorož za obdobje do imenovanja poslovno-programskega direktorja javnega zavoda oziroma najdlje za obdobje enega leta.

Mandat vršilke dolžnosti direktorja prične teči 1. 4. 2023.

2.

Ta sklep velja takoj.

Sklep je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-32).
b) Predlog sklepa o razrešitvi in imenovanju nadomestnega člana kot predstavnika ustanovitelja v svet javnega zavoda Center za kulturo, šport in prireditve Izola
Točko je obravnavala Komisije za mandatna vprašanja, volitve in imenovanja. Nataša Čerin, predsednica komisije je podala poročilo. 

Župan je odprl razpravo. Luka Škrbina, predlagani nadomestni član v svet javnega zavoda CKŠP, je povedal, da se bo izločil iz glasovanja in da se zapiše v zapisnik. V razpravi je sodeloval tudi Anton Baloh in župan. Po zaključeni razpravi je župan dal na glasovanje sledeči:
17. SKLEP

o razrešitvi člana kot predstavnika ustanovitelja 

v svet javnega zavoda Center za kulturo, šport in prireditve Izola

1.

Občinski svet Občine Izola razreši Daria Madžarevića iz Izole, Nazorjeva ulica 2, 
kot predstavnika ustanovitelja v svetu javnega zavoda Center za kulturo, šport in prireditve Izola na podlagi njegove odstopne izjave.

2.

Ta sklep velja takoj.

Sklep je bil sprejet. Od 19 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-33).
Nato je župan dal na glasovanje še naslednji sklep:

18. SKLEP

o imenovanju nadomestnega člana kot predstavnika ustanovitelja 

v svet javnega zavoda Center za kulturo, šport in prireditve Izola

1.

V svet javnega zavoda Center za kulturo, šport in prireditve Izola se za nadomestnega člana kot predstavnika ustanovitelja imenuje:

· Luko Škrbino, Mladinska ulica 31, Izola.

2.

Mandat nadomestnemu članu sveta iz 1. točke tega sklepa traja do izteka mandatnega obdobja ostalim članom sveta zavoda, to je do 14. 10. 2023, oziroma do 1. konstitutivne seje sveta zavoda v novi sestavi.  

3.

Ta sklep velja takoj.

Sklep je bil sprejet. Od 18 prisotnih članov Občinskega sveta se jih je 18 opredelilo, 18 jih je glasovalo za, nihče proti (OS9-3R-33).
c) Predlog sklepa o imenovanju dodatnega člana Nadzornega odbora občine Izola
Točko je obravnavala Komisije za mandatna vprašanja, volitve in imenovanja. Nataša Čerin, predsednica komisije je podala poročilo. 

Župan je odprl razpravo. Ker ni bilo razpravljavcev, je župan dal na glasovanje še zadnji sklep: 
19. SKLEP
o imenovanju člana Nadzornega odbora Občine Izola

1.

Občinski svet Občine Izola imenuje v Nadzorni odbor Občine Izola VALDIJA MORATA iz Izole, Ulica Oktobrske revolucije 10 a. 









    2.

Ta sklep stopi v veljavo takoj.

Sklep je bil sprejet. Od 20 prisotnih članov Občinskega sveta se jih je 19 opredelilo, 19 jih je glasovalo za, nihče proti (OS9-3R-34).
Ad 11

 Vprašanja, pobude in odgovori članom Občinskega sveta
Župan je povedal, da so svetniki prejeli pisne odgovore na klop, na vprašanja, ki so jih podali na prejšnji seji, dan prej pa po elektronski pošti. 
Župan je pozval svetnike, da oddajo pisne pobude ali vprašanja. 

Svetniki so podali sledeča vprašanja ali pobude:
1. Svetnica Martina Soban (IŽL – Izolska županova lista) – svetniška pobuda:
Pobuda Občini Izola za promocijo in spodbujanje plavanja
»Spoštovani župan, gospod Milan Bogatič,

v skladu 73. in 74. člena Poslovnika Občinskega sveta predlagam, da Občina Izola poda kot pobudnica predlog o večjem poudarku na plavanju kot športni aktivnosti med osnovnošolci in srednješolci v vseh obalnih občinah.

Obrazložitev:

Pri izvajanju sistematskih pregledov med osnovnošolci in dijaki v ZD Izola se v zadnjih dveh letih (predvsem po zaprtju šol v času lockdowna) srečujemo s povečanim številom novonastalih malformacij mišično-skeletnega sistema (ukrivljenost hrbtenice), ki so posledica večurnega sedenja za računalniki in pomanjkanja gibanja. 

Preprečevanje nastanka težav na lokomotornem sistemu v otroštvu in mladostništvu bistveno pripomore k zmanjševanju obolevnosti in posledično tudi k zmanjševanju bolniške odsotnosti pri odrasli, delovno aktivni populaciji.

Poleg tega se povečuje število otrok, ki imajo težave zaradi prekomerne telesne teže in debelosti (SZO, 2020) V sklopu preventivnega programa, ki ga že izvajamo skupaj s Centrom za Krepitev zdravja, delujemo v ZD Izola pediatri skupaj z dietetikom, kineziologom in psihologom.

Težav se pojavljajo ne samo zaradi povečane telesne teže otrok, pač pa tudi na področju gibljivosti mladih generacij in gibalni učinkovitosti.

Ključna oblika gibanja, pri kateri lahko delujemo na zgodaj opisane težave, je prav plavanje. Tekom šolskega leta, torej od septembra pa do junija, imamo v vseh občinah na razpolago več bazenov, ki bi jih lahko bistveno bolj izkoristili tudi za promocijo in spodbujanje plavanja pri otrocih in mladostnikih. V poletnih mesecih pa bi lahko privilegij, ki ga imamo, da živimo ob morju, še dodatno ovrednotili. 
Svetniška skupina IŽL (podpisani), Izola 21. 3. 2023«
2. Svetnica Mojca Mahajnc Lista  SDS  - svetniška pobuda: 

Svetnica je prebrala svojo pobudo, vendar je kasneje odstopila in povedala, da bo podala drugo pisno pobudo:
»Slovenska demokratska stranka:

Spoštovani!

Kot članica občinskega sveta občine Izola dajem pobudo: Konkretizacija pristopa k razrešitvi problematike Doma upokojencev Izola
Obrazložitev:

Kot članica sveta zavoda Dom upokojencev Izola sem seznanjena, da je minister g. Maljevac bil pred kratkim na ogledu našega doma upokojencev, da je povedal da je dom upokojencev Izola eden izmed najslabših domov v smislu infrastrukture in da ne bodo komplicirali v smislu nižje kvadrature zemljišča, da so naklonjeni in da je na potezi občina. Verjamem, da nam je dom upokojencev v Izoli vsem prioriteta. Moj oseben strah je, da v kolikor v tej smeri ne bomo pristopili, lahko ostanemo brez doma upokojencev. Problematika je zelo resna in zato verjamem da je v interesu širše javnosti, da se dogovori o parceli za novogradnjo.

Predlagamo, da se po zaključeni razpravi sprejmeta naslednja sklepa:

1. Občina Izola konkretno pristopi k razrešitvi problematike Doma upokojencev Izola

2. Da Občina Izola v sodelovanju z Domom upokojencev Izola v roku 14 dni organizira delovni sestanek za lokacijo Livade.

Z vljudnimi pozdravi, Mojca Mahajnc – Klub SDS Izola.« 
3.  Svetnik Dušan Ambrož (Lista Izolani) – svetniška pobuda:
»Lista Izolani, Ljubljanska ulica 32, 6310 Izola

V smislu določb 69., 70. in 73. čl. Poslovnika občinskega sveta, sem podpisani član občinskega sveta Občine Izola v imenu skupine članov OS iz vrst Liste Izolani, na   3. redni seji OS županu Milanu Bogatiču predal
Pobudo s katero izražam svoje prepričanje, da je mogoče, ne le s povišanjem višine zneska turistične takse, ampak tudi z načrtnimi in ciljanimi, a vseeno z  ljudem dovolj prijaznimi ukrepi, predvsem pa sprotnim nadzorom pristojnih inšpektorjev, doseči višji iztržek iz naslova pobiranja turističnih taks.
Obrazložitev: 
Že na oko je v času poletne sezone mogoče ugotoviti, da se število "prebivalcev" v SMJ vsaj podvoji, če že ne kar potroji? Dvomim, da vsi ti gostje, ki sicer bivajo pri sobodajalcih ali pa v stanovanjih, ki služijo kot počitniška ter so v zasebni lasti, redno in vestno plačujejo turistično takso za vse, ki tam prebijejo noč ali dve in več?
Za začetek predlagam in zagovarjam vzpostavitev sistema za jasno in pregledno evidentiranje vseh prostorov in ležišč na področju SMJ, ki so na namenjeni oddajanju turistom in popotnikom za enega ali več dnevno prenočevanje. 
Žal ni nisem našel ločenih podatkov o številu nočitev v letu 2022 na področju SMJ. So pa na voljo podatki, ki veljajo za celotno področje občine Izola. Lansko leto je bilo zabeleženih skupno 567.850 nočitev (verjetno je bilo toliko plačanih tudi t. taks po 2 eura na nočitev?), od tega je bilo 349.396 domačih gostov.
Menim, da je še precej možnosti za doseganje realnejše podobe števila nočitev s posledico višjega skupnega letnega zneska pobranih turističnih taks. Za začetek predlagam sledeče:
- Na račun in v breme že zbranih turističnih taks, naročimo oblikovanje in izdelavo ploščic primerne velikosti, ki bodo dobro vidne in berljive s prostim očesom na razdaljo vsaj 2 m. 
- S takimi ploščicami na katerih bodo vsaj sledeči podatki:
Grb ali turistični znak Izole, vrstna številka ploščice, ime in priimek nosilca dejavnosti, navedba odločbe oz. dovoljenja za opravljanje dejavnosti in  grafični prikaz št. ležišč. Mogoče bi lahko dodali tudi QR kodo?
Tako ploščico je najemodajalec dolžan pritrditi na vhodna vrata objekta v katerih so ležišča namenjena turističnemu oddajanju. 
S tako vidnimi oznakami bomo lahko pomagali tistim, ki iščejo prenočišče in omogočili lažji nadzor inšpektorjem iz Medobčinske uprave Istra.
Iz naslova višjega zneska pobranih taks pa bi lahko sistemsko uredili način ugodnosti za stalne prebivalce tega področja, ki najbolj občutijo breme velikega števila turistov na račun njihove kvalitete!
Gotovo pa je potrebno hkrati opraviti tudi "kategorizacijo" prostorov, namenjenih oddajanju. Vse to pa v izogib slabim praksam v obliki oddajanja hodnikov, pritiklin brez dnevne svetlobe in še česa... Vse to namreč "meče zelo slabo luč" na naše mesto in na skupnost v celoti, za kateri pa nam mora biti mar!
Za članico in člana OS iz vrst Liste Izolani, podpisani Dušan Ambrož. V Izoli, 23. marca 2023.«
Glede na to, da je bil dnevni red izčrpan, je župan zaključil 3. redno sejo Občinskega sveta ob 20.22 uri.

